De som var for oljeboring mente at industrien hadde utviklet et høyt sikkerhetsnivå tilpasset norske forhold. Deepwater Horizon-utblåsningen den 20. april 2010 gjorde imidlertid stort inntrykk, og ga økt motstand mot petroleumsaktivitet i sårbare områder i nordområdene. Oljeindustriens argumenter om at storulykker var svært lite sannsynlig ble med dette svekket, selv om reguleringsregime og fysiske forhold i Mexicogolfen er forskjellig fra norske forhold.